wickkiey/tamil-wikipedia-markdown huggingface dataset:
# ஜெய்-சி



**ஜெய்-சி** (Jay-Z), என்றழைக்கப்படும் **ஷான் கோரி கார்டர்** (Shawn Corey Carter), அமெரிக்காவின் புகழ்பெற்ற ராப் இசைக் கலைஞர் ஆவார். நியூயார்க் நகரத்தில் பிறந்து வளந்தவர். சிறுவயதிலேயே இவர் இசையில் அக்கறைப்பட்டார். 1989 முதல் 1995 வரை வேறு ராப்பர்களின் பாடல்களில் சில கவிதைகளை படைத்தார். 1996இல் வேறு ரெக்கொர்ட் நிறுவனத்தை சேரர்த்துக்கு பதில் தன் ரெக்கொர்ட் நிறுவனம், ராக்-அ-ஃபெல்லா, நிறுத்தார். இதின் மூலம் இவரின் முதலாம் ஆல்பம், ரீசனபில் டவுட், படைத்து புகழுக்கு வந்தார். 1996 முதல் 2007 வரை 11 ஆல்பம்களை படைத்த ஜெய்-சி ராப் உலகத்தில் மிகவும் செல்வந்தராவார். 7 தடவை கிராமி விருதை வெற்றிபெற்ற ஜெய்-சி ராப் இசைத் தவிர நியூயார்க் நகரத்தில் 40/40 க்ளப்பின் உடைமைக்காரர், நியூ ஜெர்சி நெட்ஸ் கூடைப்பந்து அணியின் ஒரு உடைமைக்காரர் ஆவார். இவரின் மனைவி புகழ்பெற்ற ஆர் & பி பாடகர் பியான்சே நோல்ஸ் ஆவார்.  

## ஆல்பம்கள்
- 1996: ரீசனபில் டவுட்
- 1997: இன் மை லைஃப்டைம், வால்யும் 1
- 1998: வால்யும் 2: ஹார்டு நாக் லைஃப்
- 1998: ஸ்ட்ரீட்ஸ் இஸ் வாச்சிங் (மற்ற ராப்பர்கள் கூட)
- 1999: வால்யும் 3: லைஃப் & டைம்ஸ் ஆஃப் ஷான் கார்டர்
- 2000: த டைனஸ்டி ராக் லா ஃபமிலியா
- 2001: த புளூப்பிரிண்ட்
- 2002: த பெஸ்ட் ஆஃப் போத் வேல்ட்ஸ் (ஆர். கெலி கூட)
- 2002: த புளூப்பிரிண்ட் 2: த கிஃப்ட் & த கர்ஸ்
- 2003: த ப்ளாக் ஆல்பம்
- 2004: அன்ஃபினிஷ்ட் பிஸ்னஸ் (ஆர். கெலி கூட)
- 2004: கொலிஷன் கோர்ஸ் (லின்கின் பார்க் கூட)
- 2006: கிங்டம் கம்
- 2007: அமெரிக்கன் கேங்ஸ்டர்
# முஸ்கோஜிய மொழிக்குழு


**முஸ்கோஜிய மொழிக்குழு** என்பது தென்கிழக்கு ஐக்கிய அமெரிக்காவைச் சேர்ந்த ஒரு உள்நாட்டுக்கு உரிய மொழிகளின் குடும்பம் ஆகும். இம் மொழிகள் பொதுவாகக் கிழக்கு மொழிகள், மேற்கு மொழிகள் என இரண்டு பிரிவுகளாகப் பிரிக்கப்படுகின்றன. எனினும் இது குறித்த வாதங்கள் இருக்கத்தான் செய்கின்றன. இம் மொழிகள் ஒட்டுநிலை மொழிகளாகும்.  

## மொழிக்குடும்பப் பிரிவுகள்

முஸ்கோஜிய மொழிகள் ஒன்றிலிருந்து ஒன்று வேறுபடுகின்ற இரண்டு வகையில் வகைப்படுத்தப்பட்டு உள்ளன. வழக்கில் உள்ள வகைபிரிப்பு, மேரி ஹாஸ் என்பரும் அவரது மாணவர்களும் உருவாக்கியது. பிந்தியதும், சர்ச்சைக்குரியதும் ஆன இன்னொரு வகைப்பாடு பமீலா முன்றோ என்பவரால் உருவாக்கப்பட்டது.  

### ஹாஸ் வகைப்பாடு

1. மேற்கு முஸ்கோஜிய மொழிகள்
  1. சிக்காசோ
  1. சொக்ட்டோ
1. கிழக்கு முஸ்கோஜிய மொழிகள்
  1. நடு முஸ்கோஜிய மொழிகள்
    1. அப்பலாச்சி-அலபாமா-கோவாசாத்தி குழு
      1. அலபாமா-கோவாசாத்தி
        1. அலபாமா
        1. கோவாசாத்தி
      1. அப்பலாச்சி
        1. அப்பலாச்சி
    1. ஹித்சித்தி-மிக்காசுக்கி
      1. ஹித்சித்தி-மிக்காசுக்கி
  1. கிறீக்

### முன்றோ வகைப்பாடு

1. வடக்கு முஸ்கோஜிய மொழிகள்
  1. கிறீக் / செமினோலே
1. தெற்கு முஸ்கோஜிய மொழிகள்
  1. தென்மேற்கு முஸ்கோஜியக் குழு
    1. அப்பலாச்சி
      1. அப்பலாச்சி
    1. அலபாமா-கோவாசாத்தி
      1. அலபாமா
      1. கோவாசாத்தி
    1. மேற்கு முஸ்கோஜிய மொழிகள்
      1. சிக்காசோ
      1. சொக்ட்டோ
  1. ஹித்சித்தி / மிக்காசுக்கி குழு
    1. ஹித்சித்தி / மிக்காசுக்கி

## பிற மொழிகளுடனான தொடர்புகள்

ஹாஸ் (1951, 1952) என்பார், முஸ்கோஜிய மொழிகள், குடாப்பகுதி மொழிகள் எனப்படும் பெரிய மொழிக் குழு ஒன்றின் ஒரு பகுதி எனக் கருத்து வெளியிட்டார். குடாப்பகுதி மொழிகளுள், முஸ்கோஜிய மொழிகள், அத்கப்பா, சித்திமச்சா, துனிக்கா, நட்செஸ் ஆகிய மொழிக் குழுக்கள் அடங்கு என அவர் கூறினார். காம்பெல் போன்றவர்கள், குடாப்பகுதி மொழிகள் என்னும் கருத்துருவை மறுக்கிறார். சிலர் முஸ்கோஜிய மொழிகள், யமாசி மொழிகளுடன் தொடர்புள்ளவை எனக் கருதினர். யமாசி மொழிபற்றி மிகக் குறைவாகவே அறியப்பட்டுள்ளது. யமாசி பல இனங்களின் ஒரு குழுவையே குறிக்கிறது என்றும், அவர்கள் ஒரே மொழியைப் பேசியவர்கள் அல்ல என்ற கருத்து உண்டு.
# ஒக்லஹோமா சொக்ட்டோ தேசம்



**ஒக்லஹோமா சொக்ட்டோ தேசம்**, ஐக்கிய அமெரிக்கா, ஒக்லஹோமா ஆகியவற்றின் அரசுகளுடன் சிறப்புத் தொடர்புகளைப் பேணிவருகின்ற பகுதியளவு தன்னாட்சி ஒரு பகுதி ஆகும். இங்கே சுமார் 250,000 மக்கள் வாழ்கின்றனர். சொக்ட்டோ தேசத்தின் தலைமையகம் ஒக்லஹோமாவின் துரந்த் நகரில் அமைந்துள்ளது. ஒக்லஹோமாவின் துஷ்கஹோமாவில் உள்ள வரலாற்றுச் சிறப்புமிக்க *கவுன்சில் ஹவுஸ்* இன்று சொக்ட்டோ அருங்காட்சியகத்தையும், நீதித்துறையின் நீதிமன்றத் தொகுதியையும் கொண்டுள்ளது. சொக்ட்டோ தேசம், ஒக்லஹோமா சொக்ட்டோக்கள் எனப்படும் தொல்குடி அமெரிக்கர்களின் இன்றைய தாயகமாக உள்ளது. இவர்கள் 1831 க்கும் 1838 க்கும் இடையில் அவர்களில் மூலத் தாயகப் பகுதிகளிலிருந்து பலவந்தமாக ஒக்லஹோமாவின் இப்பகுதிக்கு அகற்றப்பட்டனர். இங்கே அவர்கள், ஒக்லஹோமா சொக்ட்டோ தேசம் என்ற பெயரில் ஒழுங்குபடுத்தப்பட்டனர். இவ் வெளியேற்றம் 20 ஆம் நூற்றாண்டுத் தொடக்கம் வரை தொடர்ந்ததாகச் சொல்லப்படுகிறது. 1903 ஆம் ஆண்டில் 300 சொக்ட்டோக்கள் ஒக்லஹோமா சொக்ட்டோ தேசத்துக்கு அனுப்பப்பட்டதாகத் தெரிகிறது.  

## புவியியல்
ஒக்லஹோமா சொக்ட்டோ தேசம் சுமார் 11,020 சதுரமைல் (28,500 கிமீ<sup>2</sup>) பரப்பளவு கொண்டது. இதில், தென்கிழக்கு ஒக்லஹோமாவிலுள்ள 10 1/2 கவுண்டிகள் அடங்கியுள்ளன. இவை அட்டோக்கா கவுண்டி, பிரையன் கவுண்டி, சொக்ட்டோ கவுண்டி, கோல் கவுண்டி, ஹஸ்கெல் கவுண்டி, ஹியூகெஸ் கவுண்டியின் அரைப்பகுதி, லாட்டிமெர் கவுண்டி, லே புளோர் கவுண்டி, மக்கர்ட்டன் கவுண்டி, பிட்ஸ்பர்க் கவுண்டி, புஷ்மத்தாஹா கவுண்டி என்பனவாகும்.  

## அரசு
இத் தேசத்தின் பழங்குடித் தலைமையகம், ஒக்லஹோமாவின் தூரத்தில், மூன்று மாடிக் கட்டிடங்களையும், ஒரு தளக் கட்டிடங்களையும் கொண்ட ஒரு கட்டிடத் தொகுதியில் அமைந்துள்ளது. சொக்ட்டோ பழங்குடி, சொக்ட்டோ தேச அரசியலமைப்பினால், ஆளப்படுகின்றது. இந்த அரசியலமைப்பு, 1984 ஜூன் 9 ஆம் தேதி மக்களால் ஏற்றுக்கொள்ளப்பட்டது. இந்த அரசியலமைப்பின் கீழ், அரசின் நிறைவேற்றுப் பிரிவு, சட்டவாக்கப் பிரிவு, நீதிப் பிரிவு என்னும் பிரிவுகள் அமைக்கப்பட்டுள்ளன. சொக்ட்டோப் பழங்குடிகளின் தலைவர் நான்கு வருடங்களுக்கு ஒரு தடவை மக்களால் தெரிந்தெடுக்கப்படுகிறார். இவர் பழங்குடிப் பேரவையின் (Tribal Council) வாக்களிக்கும் உரிமையுள்ள ஒரு உறுப்பினர் அல்ல. பழங்குடியின் சட்டவாக்க அதிகாரம் 12 உறுப்பினரைக் கொண்ட பழங்குடிப் பேரவையிடம் உள்ளது. இந்தப் பேரவை உறுப்பினர்கள் சொக்ட்டோ மக்களால் தேர்வு செய்யப்படுகின்றனர்.
# நமீபியா


**நமீபியா** (*Namibia*), தெற்கு ஆபிரிக்காவில் அட்லாண்டிக் பெருங்கடல் ஓரமாக உள்ள ஒரு நாடாகும். இதன் எல்லைகளில் வடக்கே அங்கோலா, சாம்பியா, கிழக்கே பொட்ஸ்வானா, தெற்கே தென்னாபிரிக்கா ஆகிய நாடுகள் அமைந்துள்ளன. இந்நாடு தென்னாபிரிக்காவிடம் இருந்து 1990 இல் விடுதலை பெற்றது. இதன் தலைநகரம் விந்தோக் ஆகும். ஐநா, தெற்கு ஆபிரிக்க அபிவிருத்தி ஒன்றியம் (SADC), ஆபிரிக்க ஒன்றியம் (AU), பொதுநலவாய நாடுகள் ஆகியவற்றில் அங்கம் வகிக்கின்றது. இதன் பெயர் நமீப் பாலைவனத்தின் பெயரைத் தழுவியது.
# 1857



**1857** (**MDCCCLVII**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- ஜனவரி 7 - கடைசி முகலாய அரசர் பகதூர் ஷா மீது விசாரணை
- ஜனவரி 9 - கலிபோர்னியாவில் பார்க்ஃபீல்ட் என்ற இடத்தில் 7.9 ரிக்டர் நிலநடுக்கம் ஏற்பட்டது.
- மார்ச் 3 - ஐக்கிய இராச்சியம் மற்றும் பிரான்ஸ் சீனா மீது போரை அறிவித்தன.
- மார்ச் 21 - ஜப்பான், டோக்கியோவில் நிகழ்ந்த நிலநடுக்கத்தில் 100,000 க்கும் அதிகமானோர் கொல்லப்பட்டனர்.
- மார்ச் 23 - எலிஷா ஓட்டிசின் முதலாவது உயர்த்தி (elevator) நியூயோர்க் நகரில் அமைக்கப்பட்டது.
- மார்ச் 25 - ஒலியை முதன் முதலில் பதிவு செய்யும் போனாட்டோகிராஃப் என்ற கருவியை பிரெஞ்சுக்காரரான லியோன் ஸ்கொட் கண்டுபிடித்து காப்புரிமம் பெற்றார்.
- மே 1 - யாழ்ப்பாண நகரில் முதலியார் சந்தியாகுப்பிள்ளை என்பவரால் தனியார் தமிழ்ப் பள்ளி ஒன்று தொடங்கப்பட்டது.
- மே 10 - சிப்பாய்க்கலகம்: பிரித்தானிய கிழக்கிந்தியக் கம்பனியின் சிப்பாய்கள் தமது பிரித்தானிய அதிகாரிகளுக்கெதிராக கிளர்ச்சியை ஆரம்பித்தனர். மே 11 இல் டில்லியைக் கைப்பற்றினர்.
- ஜூன் 1 - ஆணல்ட் சதாசிவம்பிள்ளை உதயதாரகை இதழின் ஆசிரியராக கரோல் விஸ்வநாதபிள்ளையிடம் இருந்து பொறுப்பேற்றார்.
- ஜூலை 15 - சிப்பாய்க்கலகம்: கான்பூரில் இரண்டாவது படுகொலைகள் இடம்பெற்றன.
- ஆகஸ்ட் - கல்கத்தா பல்கலைக்கழகம் ஆரம்பிக்கப்பட்டது.
- செப்டம்பர் 11 - யூட்டாவில் மெடோஸ் மலை படுகொலைகள் இடம்பெற்றன. நூற்றுக்கும் அதிகமான ஆர்கன்சஸ் குடியேற்றவாசிகள் கொல்லப்பட்டனர்.
- செப்டம்பர் 12 - வட கரோலினாவில் அமெரிக்கக் கப்பலொன்று மூழ்கியதில் 425 பேர் கொல்லப்பட்டனர்.
- அக்டோபர் 24 - உலகின் முதலாவது காற்பந்தாட்ட அணியான ஷெஃபீல்ட் காற்பந்தாட்ட அணி இங்கிலாந்தில் ஆரம்பிக்கப்பட்டது.
- நவம்பர் - கொழும்பு பொன்னம்பலவாணேஸ்வரர் கோயில் அமைக்கப்பட்டது.
- டிசம்பர் 16 - இத்தாலியின் நேப்பில்சில் இடம்பெற்ற 6.9 நிலநடுக்கம் 11,000 பேரைக் கொன்றது.
- டிசம்பர் 31 - கனடாவின் தலைநகராக ஒட்டாவா நகரை எலிசபெத் மகாராணி தெரிவு செய்தார்.

## நாள் அறியப்படாதவை
- பிரித்தானியாவில் நாடாளுமன்ற அனுமதி இன்றி மணமுறிவு செய்வது சட்டபூர்வமாக்கப்பட்டது.
- ஹாலிவூட் அமைக்கப்பட்டது.
- பம்பாய் பல்கலைக்கழகம் ஆரம்பிக்கப்பட்டது.
- முகலாயப் பேரரசு பிரித்தானியரால் அழிக்கப்பட்டது.

## பிறப்புகள்
- பெப்ரவரி 22 - பேடன் பவல், சாரணர் இயக்க நிறுவனர் (இ. 1941)

## இறப்புகள்
- ஜூலை 26 - ஒராசியோ பெட்டாச்சினி, யாழ்ப்பாணம் ஆயர்

## 1857 நாட்காட்டி
# பிரான்டன் ராய்



**பிரான்டன் டவேன் ராய்** (*Brandon Dawayne Roy*, பிறப்பு - ஜூலை 23, 1984) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் போர்ட்லன்ட் டிரயில் பிளேசர்ஸ் என்ற அணியில் விளையாடுகிறார். இதன்முன்னர் வாஷிங்டன் பல்கலைக்கழக ஆண்கள் கூடைப்பந்தாட்ட அணியிலும் நாலு ஆண்டு ஆடியுள்ளார்.
# பேஜா ஸ்டொயாகொவிக்



**ப்ரேட்றாக் "பேஜா" ஸ்டொயாகொவிக்** (செர்பிய மொழி:Predrag "Peja" Stojaković, பிறப்பு - ஜூன் 9, 1977) செர்பியா கூடைப்பந்து ஆட்டக்காரர் ஆவார். இவர் என். பி. ஏ.-இல் நியூ ஓர்லியன்ஸ் ஹார்னெட்ஸ் என்ற அணியில் விளையாடுகிறார். என். பி. ஏ.-இல் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார்.
# எம். நைட் சியாமளன்



**எம். நைட் ஷியாமளன்** அல்லது **மனோஜ் நெல்லியாட்டு ஷியாமளன்**(பிறப்பு ஆகஸ்டு 6, 1970, மாஹே, இந்தியா) புகழ்பெற்ற ஹாலிவுட் இயக்குநர் ஆவார். இவரின் முதலாம் ஹாலிவுட் திரைப்படம், த சிக்ஸ்த் சென்ஸ், ஆறு ஆஸ்கர் விருதுகளிற்குப் பரிந்துரைக்கப்பட்டது. இவர் மாஹேயில் ஒரு மலையாளி அப்பாவுக்கும் ஒரு தமிழ் அம்மாவுக்கும் பிறந்து பிலடெல்பியாவின் ஒரு புறநகரத்தில் வளர்ந்தார்.  

## இயக்கிய படங்கள்
- ப்ரெயிங் வித் ஏங்கர் (1992)
- வைட் அவேக் (1998)
- த சிக்ஸ்த் சென்ஸ் (1999)
- அன்பிரேக்கபில் (2000)
- சைன்ஸ் (2002)
- த வில்லெஜ் (2004)
- லேடி இன் த வாட்டர் (2006)
- அவதார்: த லாஸ்ட் ஏயர்பென்டர் (2008)
- த ஹாப்பெனிங் (2008)
- அபாய கிரகம் (2013)
# ஆண்குறிப் பெரிதாக்கம்

**ஆண்குறிப் பெரிதாக்கம்** என்பது மனித ஆண்குறியின் அளவினைப் பெரிதாக்கும் முயற்சியாகும். இது ஒரு தொழிற்றுறையாக வளர்ச்சியடைந்துள்ளது. உடற்பயிற்சிகள், கருவிகள், மருத்துவம் போன்றவற்றைப் பயன்படுத்தி ஆண்குறியின் அளவை அதிகரிக்கும் முயற்சிகள் நடைபெறுகின்றன. இவற்றின் சாத்தியம் பற்றி ஆதரவானதும் எதிரானதுமான முடிவுகள் அறிவிக்கப்பட்டுள்ளன. ஆனால் பிரபலமாக அறியப்பட்ட அறிவியல் சான்றாதாரங்கள் ஏதும் இதுவரை வெளியாகவில்லை.  

மனிதனது ஆண்குறியைப் பெரிதாக்கும் முயற்சிகள் பல நூற்றாண்டுகளின் முன்பேயே தொடங்கி விட்டன. ஆண்குறியில் ஓர் எடையைத் தொங்கவிடுவதன் மூலம் அதன் நீளத்தை அதிகரிக்க முயன்றுள்ளனர். இது ஓரளவு ஆபத்தானதுமாகும். சில ஆபிரிக்க இனக்குழுக்கள் 2000 ஆண்டுகளின் முன்னர் இம்முறையைப் பின்பற்றியதாச் சொல்லப்படுகிறது.  

தற்காலத்தில் ஆண்குறையைப் பெரிதாக்கவல்லவை எனப் பல மருந்துகள் விற்பனையாகின்றன. ஆண்குறியின் நீள, அகலத்தை அதிகரிப்பதற்கான சத்திர சிகிச்சைகளும் மேற்கொள்ளப்படுகின்றன. ஓர் ஆய்வில் ஆண்குறியைப் பெரிதாக்கும் சத்திரசிகிச்சைக்குட்பட்ட ஆண்களில் பெரும்பாலானோர் திருப்தியின்மையை தெரிவித்துள்ளனர்.
# ரஞ்சனா எழுத்துமுறை



**ரஞ்சனா எழுத்துமுறை** என்பது பிராமியில் இருந்து தோன்றிய ஒரு அபுகிடா எழுத்துமுறையாகும். இந்த எழுத்துமுறை நேபால் பாசா மொழியினை எழுத முதன்மையாக பயன்படுகிறது. மேலும் இது இந்தியா, திபெத், மங்கோலியா போன்ற பகுதிகளின் பௌத்த மந்திரங்களை எழுத பயன்படுகிறது.  

## பயன்பாடு
ரஞ்சனா எழுத்துமுறை ஒரு பிராமிய எழுத்துமுறையாகும். இது தேவநாகரி எழுத்துமுறையோடு பல ஒற்றுமைகளைக்கொண்டது. இந்த எழுத்துமுறை மகாயான மற்றும் வஜ்ரயான பௌத்த மடங்களில் ஓம் மணி பத்மே ஹூம் போன்ற மந்திரங்களையும் பௌத்த சூத்திரங்களை எழுத பயன்படுத்தப்படுகிறது. பிரசலித் எழுத்துமுறை யுடன் இதுவும் நேபாள எழுத்துமுறைகளுள் ஒன்றாக கருதப்படுகிறது.  

பிக்‌ஷு ஆனந்தர் கி.பி 1215 ஆம் ஆண்டில் ஆரிய அஷ்டசஹஸ்ரிக பிரக்ஞாபாரமித சூத்திரத்தை ரஞ்சனா எழுத்துமுறையிலேயே எழுதினார்  

## சமீபத்திய முன்னேற்றம்

இருபாதாம் நூற்றாண்டின் மத்தியில் கிட்டத்தட்ட பயன்படாத நிலைக்கு சென்ற இவ்வெழுத்துமுறை தற்காலத்தில் எழுச்சியை சந்தித்துக்கொண்டிருக்கிறது. நேபாளத்தில் உள்ள காத்மாண்டு மாநகராட்சி, லலித்பூர் துணை மாநகராட்சி, பக்தபூர் நகராட்சி போன்ற உள்ளாட்சி அமைப்புகள் இவ்வெழுத்துமுறையினை அறிவிப்பு பலகைகளிலும், பிற இடங்களிலும் பயன்படுத்தி வருகின்றன. மேலும் இந்த எழுத்துமுறையினை ஊக்கிவிக்கவும் அழிவில் இருந்து காப்பாற்றவும் பல பயிற்சி வகுப்புகள் நடத்தப்படுகின்றனர். இந்த எழுத்துமுறை நேபாள் பாசா இயக்கத்தினாரால் ஆதரவளிக்கப்பட்டு, செய்திதாள்கள் மற்றும் வலைத்தளங்களில் பயன்படுத்தப்படுகின்றன.  

நேபாள-ஜெர்மானிய திட்டம் ஒன்று ரஞ்சனா கையெழுத்துபிரதிகளை பாதுகாப்பத்தில் ஈடுபாடு காட்டுகின்ற்ன  

ரஞ்சனா எழுத்துமுறையினை யூனிகோடில் சேர்ப்பதற்கான கோரிக்கையும் விடப்பட்டு அதற்கு வரைவறிக்கையும் தரப்பட்டுள்ளது
# வலேரி பொல்யாக்கொவ்


**வலேரி விளாதிமீரவிச் பொல்யாக்கொவ்** (*Valeri Vladimirovich Polyakov*, , 27 ஏப்ரல் 1942 – 7 செப்டம்பர் 2022) என்பவர் ஒரு சோவியத், உருசிய விண்ணோடி ஆவார். 14 மாதங்களுக்கும் மேலாக (437 நாட்கள் 18 மணிநேரம்) தொடர்ந்து மீர் விண்வெளி நிலையத்தில் தங்கியிருந்து, அதிக நேரம் விண்வெளியில் தங்கியதற்காக சாதனை படைத்தவர். அவரது ஒருங்கிணைந்த விண்வெளி அனுபவம் 22 மாதங்களுக்கும் மேலாகும்.  

1972 இல் ஒரு விண்வெளி வீரராகத் தேர்ந்தெடுக்கப்பட்ட வலேரி, 1988 இல் சோயூசு டிஎம்-6 இல் விண்வெளிக்கு தனது முதல் விண்வெளிப் பயணத்தை மேற்கொண்டு, 240 நாட்களுக்குப் பிறகு சோயூசு டிஎம்-7 இல் பூமிக்குத் திரும்பினார். 1994-1995 இல் விண்வெளியில் தனது இரண்டாவது பயணத்தின் போது, சோயூசு டிஎம்-18 இல் ஏவுவதற்கும் டிஎம்-20 உடன் தரையிறங்குவதற்கும் இடையில் 437 நாட்கள் விண்வெளியில் செலவழித்து, ஒரு தனிநபரால் அதிக நேரம் விண்வெளியில் தொடர்ந்து செலவழித்த சாதனையைப் படைத்தார்.  
- சோவியத் ஒன்றியத்தின் வீரர்
- பரசாத் பதக்கம் (கசக்கசுத்தான்)
# கென்யா மலை


வில் கென்யாமலை இருக்கும் இடத்தின் வரைபடம்]]  

**கென்யா மலை** கென்யா நாட்டின் யாவற்றினும் உயரமான மலையும், ஆப்பிரிக்காக் கண்டத்தின் மலைகள் யாவற்றினும் இரண்டாவது மிக உயரமான மலையும் ஆகும். கென்யா மலை ஆப்பிரிக்காவில் கிளிமஞ்சாரோ மலைக்கு அடுத்த மிக உயரமான மலை. கென்யா மலையில் உள்ள உயரமான மூன்று முகடுகள்: *பாட்டியன்* (Batian) 5,199 மீ (17,058 அடி), நெலியோன் (Nelion ) 5,188 மீ - (17,022 அடி), மற்றும் லெலானா (Lenana) 4,985 மீ (16,355&nbsp;ft). கென்யா மலை கென்யா நாட்டின் நடுவே நிலநடுக்கோட்டுக்குத் தெற்கே 150 கி.மீ தொலைவில் நைரோபிக்கு வடக்கு-வடகிழக்காக திசையில் அமைந்துள்ளது. கென்யா மலையைச் சூழ்ந்துள்ள 620 கி.மீ<sup>2</sup> (240 cathura mail) பரப்பளவுள்ள இடம், கென்யாவின் தேசிய புரவு இடமாக (Mount Kenya National Park) பாதுகாக்கப்பட்டு வருகின்றது. இவ்விடம் ஐக்கிய நாடுகள் அவையின் (யுனெசுக்கோவின்) உலக மரபு சிறப்பிடமாக (World Heritage Site) அறிவிக்கப்பட்டுள்ளது. ஆண்டுதோறும் 15,000 பேர் இங்கு வருகை புரிகிறார்கள்  

## மேற்கோள்களும் அடிக்குறிப்புகளும்
# நுட்பியல் ஒற்றைப்புள்ளி

, 15 separate lists of paradigm shifts for key events in உலக வரலாறு show an exponential trend. Lists prepared by, among others, கார்ல் சேகன், Paul D. Boyer, பிரித்தானிக்கா கலைக்களஞ்சியம், American Museum of Natural History and அரிசோனா பல்கலைக்கழகம், compiled by Ray Kurzweil.]]  
தொழில் நுட்பத்தால், மாந்தர்களின் வாழ்வில் உந்தப்படும் நிகழ்வுகளின் இடைவெளி மாற்றங்கள் மடக்கை முறையில் குறைந்து வருகின்றன. இவ்வாறான மாற்றங்கள் ஒருமித்து (குவிந்து) மனித வாழ்வு மீண்டும் மீள முடியாதவாறு வர இருக்கும் ஒரு காலகட்டமே **நுட்பியல் ஒற்றைப்புள்ளி** (technological singularity) எனப்படுகிறது. இம்மாற்றம் எவ்வாறு அமையும் என்று தெளிவாக எதிர்கூறமுடியாது, ஆனால் குமுகம் (சமூகம்), அரசியல், சூழல், பொருளியல் என அனைத்து தளங்களிலும் மாற்றம் இருக்கும். மனித இருப்பின் பொருள் அல்லது தன்மையைக் கூட இந்த நிகழ்வு மாற்றி அமைக்கலாம் என்று ஒற்றைப்புள்ளியாளர்கள் கருதுகின்றனர். இந்தக் கருதுகோளுக்கு வலுவான அறிவியல் அடிப்படை இன்னும் இல்லை.  

## இயற்பியிலில் ஒற்றைப்புள்ளி
ஒற்றைப்புள்ளி என்ற எண்ணக்கரு இயற்பியிலில் இருந்து எடுத்தாளப்படுகிறது. இயற்பியலில் ஒற்றைப்புள்ளியியே கருங்குழிக்கும் விளிம்பு வானத்துக்குமான இறுதி எல்லை அல்லது புள்ளி ஆகும்.  

## ஒற்றைப்புள்ளி நோக்கி விமர்சனங்கள்
நுட்பியல் ஒற்றைப்புள்ளி உலகில் காணப்படும் பன்முகத் தன்மையை, ஏற்றத்தாழ்வை கவனத்தில் எடுக்கவில்லை. ஒரு குறிப்பிட்ட மக்கள் குழு அதி வலு உள்ளவர்களாக படிவளர்ச்சி அடைய மற்றவர்கள் அனுமதிப்பர்களா? அப்படி படிவளர்ச்சி அடைந்தால் மற்றவர்கள் எவ்வாறு எதிர்கொள்வார்கள்? இன்று பொருளாதார நோக்கில் பின் தங்கிய மனித குழுக்கம் போன்று, மனித இனம் படிவளர்ச்சி பெற்ற இனம், பின் தங்கிய இனம் என்று உயிரியல் நோக்கிலும் இரண்டாக பிளவுபடுமா? இவ்வாறு பலவேறு கேள்விகள் எழுகின்றன.  

### நுட்பியல் ஒற்றைப்புள்ளியும் மார்க்சிய கோட்பாடும்
நுட்பியல் ஒற்றைப்புள்ளி கோட்பாட்டையும் மார்க்சிய வர்க்க புரட்சி கோட்பாட்டையும் ஒப்பிட்டு பலர் கருத்து தெரிவித்துள்ளார்கள். இரண்டும் கடந்த கால நிகழ்வுகளை அவதானித்து வரவிருக்கும் காலகட்டம் ஒன்றை விவரிக்கின்றன. மார்க்சியம் வரலாற்று அரசியல் மாற்றத்தையும், நுட்பியல் ஒற்றைப்புள்ளி வரலாற்றுத் தொழில்நுட்ப மாற்றத்தையும் முதன்மைப்படுத்தி வருவதுரைக்கின்றன. இரண்டிலும் அடிப்படையில் முன்னேற்றம் என்ற கரு இழையோடுகிறது. நுட்பியல் ஒற்றைப்புள்ளி ஒரு குறிப்பிட்ட காலத்தைத் தந்தாலும், அந்தக் காலம் பிற்போடப்படக்கூடியதே. எனவே இரண்டு கோட்பாடுகளும் பிழை என்று இறுதியாக நிரூபிக்க முடியாதவை, ஆகையால் இரண்டையும் அறிவியல் கோட்பாடுகளாகக் கருத முடியாது.
# நகர்ப்புற வெப்பத்தீவு


பல்வேறு காரணங்களால் நகர்ப்புற வளிமண்டலம் மற்றும் அதனைச் சூழ்ந்த பகுதிகளிலும் குறிப்பிடத்தக்க அளவு கூடிய வெப்பநிலை கொண்டதாகக் காணப்படும். இது **நகர்ப்புற வெப்பத்தீவு** (urban heat island) எனப்படுகின்றது. இந்த வெப்பநிலை வேறுபாடு பகலைவிட இரவிலும், கோடை காலத்தைவிட, மாரி காலத்திலும் அதிகமாக இருக்கும். காற்றோட்டம் குறைவாக இருக்கும்போதும் இவ்வேறுபாடு அதிகமாகக் காணப்படும். நகர்ப்புற வெப்பத்தீவுக்கான முதன்மையான காரணம் நகர்ப்புற வளர்ச்சியின்போது நில மேற்பரப்பின் இயல்பு மாற்றப்படுவதாகும். நகரப்பகுதிகளில் அதிக ஆற்றல் பயன்பாட்டினால் விளையும் கழிவு வெப்பம் இதற்கு இன்னொரு காரணமாகும். மக்கள் நெருங்கி வாழும் பகுதிகள் வளர்ச்சியடையும்போது நிலப்பகுதிகள் மேன்மேலும் கூடிய அளவில் மாற்றம் அடைவதால் அதற்கு ஒப்ப வெப்பநிலையிலும் அதிகரிப்புக் காணப்படும்.  

## காரணங்கள்

நகர்ப்புற வெப்பத்தீவுக்கான காரணங்கள் பல. கட்டிடங்கள் நெருக்கமாக இருப்பதால் வெப்பம் வெளியே இழக்கப்படுவது குறைவாக உள்ளது. நகரப் பகுதிகளில் காணும் மேற்பரப்புக்களின் வெப்ப இயல்புகளில் ஏற்பட்ட மாற்றங்களும், தாவரங்களினால் ஏற்படக்கூடிய ஆவியுயிர்ப்புக் குறைவாக உள்ளமையும் மேலும் இரண்டு முக்கியமான காரணிகள் ஆகும். நகரப் பகுதிகளில் உள்ள மேற்பரப்புக்கள் பெரும்பாலும், அஸ்பால்ட்டு, காங்கிறீற்று போன்றவையாக உள்ளன. இவற்றின் வெப்பக் கொள்ளளவு, வெப்பக் கடத்துதிறன் என்பனவும், வெப்பத்தை உறிஞ்சும்தன்மை, வெளிவிடும்தன்மை என்பனவும் சூழவுள்ள நாட்டுப்புறப் பகுதிகளில் காணப்படும் மேற்பரப்புகளிலும் வேறுபாடாக உள்ளன. இது ஆற்றல் சமநிலையில் மாற்றம் உண்டாகி, நகரப்பகுதி வெப்பநிலை உயர்வதற்குக் காரணமாகின்றது.  

இவற்றுடன், நகரங்களில் காணப்படும் உயரமான கட்டிடங்கள், சூரியக் கதிர்வீச்சைப் பலமுறை தெறிப்பதற்கும், உறிஞ்சுவதற்கும் ஏற்ற வகையில் பல மேற்பரப்புக்களைக் கொண்டுள்ளன. இது நகரப்பகுதிகளைச் சூடேற்றுவதற்கான செயற்திறன் மிக்க ஒன்றாக உள்ளது. இது கன்யன் விளைவு எனப்படுகின்றது. கட்டிடங்கள் காற்றோட்டத்தைத் தடுப்பதாலும், மேற்காவுகை மூலம் வெப்பம் இழக்கப்படுவது குறைகிறது. தொழிற்சாலைகள், வளிப்பதனப் பொறிகள் என்பவற்றிலிருந்து வெளியேறும் கழிவு வெப்பமும் நகரங்களில் வெப்பநிலை அதிகரிப்புக்குக் காரணமாக அமைகின்றது.  

மாசுப்பொருட்கள் பல வளிமண்டலத்தின் கதிர்வீசும் தன்மையில் மாற்றங்களை உண்டாக்கக் கூடியன என்பதால், நகரப்பகுதிகளில் காணப்படும் உயர்ந்த அளவு மாசடைந்த சூழலும் நகர்ப்புற வெப்பத்தீவு விளைவுக்குப் பங்களிக்கின்றன.
# 123 உடன்படிக்கை

**123 உடன்படிக்கை** என்பது 1954ஆம் ஆண்டு ஐக்கிய அமெரிக்கா இயற்றிய அணு ஆற்றல் சட்டத்தின் 123வது பகுதியான "மற்றைய நாடுகளுடனான உடன்பாடு" என்ற தலைப்பில் உள்ள உடன்படிக்கையைக் குறிக்கும். இந்த உடன்படிக்கை ஐக்கிய அமெரிக்கா ஏனைய நாடுகளுடன் அணுக்கரு தொடர்பில் ஏற்றுக் கொள்ளும் ஒப்பந்தங்களுக்கான முன் நிபந்தனைகளை வரையறுக்கிறது.  

இது வரை, ஐக்கிய அமெரிக்கா கிட்டத்தட்ட 25 நாடுகளுடன் 123-உடன்படிக்கையை ஏற்படுத்திக் கொண்டுள்ளது. அவற்றில் சில:  

- மொரோக்கோ
- உக்ரேன்
- ருமேனியா
- ஜப்பான் (with automatic re-processing rights)
- Euratom (with automatic re-processing rights)
# குர்து மக்கள்



, வட கிழக்கு சிரியா, வடக்கு இராக், வடமேற்கு ஈரான் மற்றும் தென்மேற்கு ஆர்மீனியாப் பகுதிகளில் குர்து மக்கள் வாழும் நிலப்பரப்பு]]  

**குர்து மக்கள்** மத்திய கிழக்கின் தென் கிழக்கு துருக்கி, வட கிழக்கு சிரியா, வடக்கு இராக் (மேல் மெசொப்பொத்தேமியா), வடமேற்கு ஈரான் மற்றும் தென்மேற்கு ஆர்மீனியா நாடுகளின் மலைப்பகுதிகளில் 25 முதல் 35 மில்லியன் வரையிலான குர்து இன மக்கள் வசிக்கின்றனர். இனம், கலாச்சாரம், மொழி அடிப்படையில் ஒன்றுபட்ட தனி சமுதாயத்தினராக இருந்தாலும், இயல்பாகப் பயன்படுத்தும் பேச்சு மொழி எதுவும் கிடையாது. பெரும்பாலானவர்கள் சன்னி இஸ்லாமியர்களாக இருந்தாலும், வெவ்வேறு மதங்கள், நம்பிக்கைகளைப் பின்பற்றி வருகிறார்கள். குர்து ஜனநாயகப் படைகள் இசுலாமிய அரசு தீவிரவாதிகளின் பிடியிலிருந்து வடகிழக்கு சிரியா மற்றும் வடக்கு ஈராக் பகுதிகளை கைப்பற்றினர்.  

குர்தி மொழியைப் பேசும் ஒரு தொன்ம மக்களான இவர்கள் வாழும் நிலப்பரப்பு குர்திஸ்தான் என்று அவர்களால் அழைக்கப்படுகிறது. குர்திஸ்தான் துருக்கி, சிரியா, ஈராக், ஈரான் ஆகிய நாடுகளில் இருக்கும் தொடரான நிலப்பரப்பைக் குறிக்கின்றது. இதை ஒரு தனி நாடாக ஆக்க வேண்டும் என்று குர்து மக்கள் போராட்டம் நடத்தி வருகின்றனர்.  

## குர்து பேரரசு
### அய்யூப்பிய வம்சம்
குர்து இனத்து அய்யூப்பிய வம்சத்தின் சுல்தான் சலாகுத்தீன் மற்றும் அவரது வழித்தோன்றல்கள் 1174 முதல் 1254 முடிய 80 ஆண்டுகள் லெவண்ட் பிரதேசமான தற்கால சிரியா, லெபனான், இஸ்ரேல், பாலஸ்தீனம், ஜோர்தான் பகுதிகளை ஆட்சி செய்தனர்.  

## இதனையும் காண்க
- குர்திஸ்தான்
- துருக்கிய குர்திஸ்தான்
- சிரிய குர்திஸ்தான்
- ஈராக்கிய குர்திஸ்தான்
- தெற்கு குர்திஸ்தான்
- ஈரானிய குர்திஸ்தான்

## மேற்கோள்களும் குறிப்புகளும்
# வார்ப்புரு:தகவற்சட்டம் அறிவியலாளர்

</span>}}  
}}}}  

| image = |sizedefault= |upright=1 |alt=} |suppressplaceholder=yes}}  
| imagestyle = padding-bottom:0.5em;  
| caption = }  

| label1 = இயற்பெயர்  
| data1 =  

| label2 = பிறப்பு  
| data2 =  

| label3 = இறப்பு  
| data3 =  

| label4 = அடக்கத் தலம்  
| class4 = label  
| data4 = } |}}} }}  

| label5 = வேறு பெயர்கள்  
| class5 = nickname  
| data5 = }  

| label6 = வாழிடம்  
| data6 = }  

| label7 = குடியுரிமை  
| data7 = }  

| label8 = தேசியம்  
| data8 = }  

| label9 = துறை  
| class9 = category  
| data9 = }}  

| label10 = பணியிடங்கள்  
| data10 = }}}  

| label11 = Patrons  
| data11 = }  

| label12 = கல்வி  
| data12 = }  

| label13 =  
| data13 = }  

| label14 =  
| data14 =  

| label15 = ஆய்வு&nbsp;நெறியாளர்  
| data15 = }  

| label16 =  
| data16 = }  

| label17 = முனைவர் பட்ட&nbsp;  
மாணவர்கள்  
| data17 = }  

| label18 =  
| data18 = }  

| label19 = அறியப்படுவது  
| data19 = }  

| label20 = தாக்கம்&nbsp;  
செலுத்தியோர்  
| data20 = }  

| label21 = பின்பற்றுவோர்  
| data21 = }  

| label22 = விருதுகள்  
| data22 = }}  

| label23 = Author&nbsp;abbrev. (botany)  
| data23 = }}  

| label24 = Author&nbsp;abbrev. (zoology)  
| data24 = }}  

| label25 = துணைவர்  
| data25 = }  

| label26 = துணைவர்  
| data26 = }  

| label27 = பிள்ளைகள்  
| data27 = }  

| data28 =  

| data29 = } |**இணையதளம்**  
}}} }}  

| data30 = }  

| header31 =  
| data32 =  

}}<noinclude>  

</noinclude>
# இராபர்ட் கோச்


**இராபர்ட் கோச்** (*Robert Koch*, டிசம்பர் 11, 1843 – மே 27, 1910) செருமானிய அறிவியலாளரும், மருத்துவரும் ஆவார். இவர் 1877இல் பாசில்லஸ் ஆந்த்ராசிஸ் எனும் கோலுரு நுண்ணுயிர், 1882இல் மைக்கோபாக்டீரியம் என்ற காச நோயை உருவாக்கும் நுண்ணுயிர், *விப்பிரியோ காலரா* என்ற கொள்ளை நோயை உருவாக்கும் நுண்ணுயிர் ஆகியவற்றை வேறுபடுத்தியமைக்காகவும் கோச்சின் எடுகோள்களுக்காகவும் அறியப்படுகிறார்.  

காச நோய் பற்றிய இவரது ஆய்வுக்காக 1905 இவருக்கு நோபல் பரிசு வழங்கப்பட்டது.  

## ஆரம்பகால வாழ்க்கை மற்றும் கல்வி
கோச், செரிமனியின் கிளாஸ்டலில், திசம்பர் 11, 1843 அன்று, கெர்மன் கோச் (1814–1877) மற்றும் மதில்டே ஜூலி என்றிட் (நீ பீவென்ட்; 1818–1871) ஆகியோருக்குப் மகனகாகப் பிறந்தார். இவரது தந்தை ஒரு சுரங்கப் பொறியாளர். பதின்மூன்று உடன்பிறப்புகளில் இவர் மூன்றாவதாக பிறந்தார். இவர் சிறு வயதிலிருந்தே கல்வியில் சிறந்து விளங்கினார். 1848இல் பள்ளியில் சேருவதற்கு முன்பு, கோச், படிக்கவும் எழுதவும் கற்றுக்கொண்டார். அறிவியல் மற்றும் கணிதத்தில் சிறந்து விளங்கிய கோச், 1862இல் இடைநிலைக் கல்வியை முடித்தார். 1862இல் அறிவியல் மற்றும் கணிதத்தில் சிறந்து விளங்கினார்.  

## அறிவியல் பங்களிப்புகள்

### பாக்டீரியா ஆய்வில் நுட்பங்கள்
ராபர்ட் கோச் நுண்ணோக்கியில் இரண்டு முக்கியமான முன்னேற்றங்களைச் செய்தார்; எண்ணெய் மூழ்கும் லென்ஸ் மற்றும் சிறிய பொருட்களைப் பார்க்க உதவும் மின்தேக்கியை முதன்முதலில் பயன்படுத்தியவர் இவர்தான்.கூடுதலாக, நுண்ணிய கண்காணிப்புக்கு புகைப்படம் எடுத்தல் (மைக்ரோஃபோட்டோகிராஃபி) திறம்பட பயன்படுத்திய முதல் நபரும் இவரே. மெத்திலீன் நீலம் மற்றும் பிஸ்மார்க் (வெசுவின்) பழுப்பு சாயத்தைப் பயன்படுத்தி பாக்டீரியா கறை படியும் "அடித்தள முறைகளை" அவர் அறிமுகப்படுத்தினார். பாக்டீரியாவை வளர்க்கும் முயற்சியில், கோச் உருளைக்கிழங்கு துண்டுகள் போன்ற திட ஊட்டச்சத்துக்களைப் பயன்படுத்தத் தொடங்கினார்.இந்த ஆரம்ப சோதனைகள் மூலம், கோச் ஒரே மாதிரியான, தூய செல்களின் தனிப்பட்ட காலனிகளைக் கவனித்தார். உருளைக்கிழங்கு துண்டுகள் அனைத்து உயிரினங்களுக்கும் பொருத்தமான ஊடகம் அல்ல என்பதைக் கண்டறிந்தார், பின்னர் ஜெலட்டினுடன் ஊட்டச்சத்து கரைசல்களைப் பயன்படுத்தத் தொடங்கினார். இருப்பினும், உருளைக்கிழங்கு துண்டுகளைப் போலவே ஜெலட்டின் பாக்டீரியா வளர்ச்சிக்கு உகந்த ஊடகம் அல்ல என்பதை அவர் விரைவில் உணர்ந்தார், ஏனெனில் அது பெரும்பாலான மனித நோய்க்கிருமிகளின் வளர்ச்சிக்கு ஏற்ற வெப்பநிலையான 37 °C இல் திடமாக இருக்காது.மேலும், பல பாக்டீரியாக்கள் ஜெலட்டினை ஹைட்ரோலைஸ் செய்து, அதை ஒரு திரவமாக மாற்றும். 1881 ஆம் ஆண்டில், அவரது மனைவி ஃபேன்னி ஹெஸ்ஸிடமிருந்து இந்த யோசனையைப் பெற்ற அவரது முனைவர் பட்ட உதவியாளர் வால்டர் ஹெஸ்ஸால் அவருக்கு பரிந்துரைக்கப்பட்டபடி, கோச் தூய கலாச்சாரங்களை வளர்க்கவும் தனிமைப்படுத்தவும் அகாரைப் பயன்படுத்தத் தொடங்கினார். அகர் என்பது ஒரு பாலிசாக்கரைடு ஆகும், இது 37 °C இல் திடமாக இருக்கும், பெரும்பாலான பாக்டீரியாக்களால் சிதைக்கப்படுவதில்லை, மேலும் நிலையான வெளிப்படையான ஊடகத்தை உருவாக்குகிறது.
# சிக்காசோ மொழி


**சிக்காசோ மொழி** முஸ்கோஜிய மொழிக் குடும்பத்தைச் சேர்ந்த ஒரு தொல்குடி அமெரிக்க மொழியாகும். ஒட்டுநிலை மொழியாகிய இது எழுவாய் செயப்படுபொருள் பயனிலை என்னும் ஒழுங்கையுடைய மொழியாகும். இம்மொழி, சொக்ட்டோ மொழிக்கு நெருங்கிய உறவுடையது எனினும், இவற்றில் ஒன்றைப் பேசுவோர் மற்றதை முழுமையாகப் புரிந்து கொள்ளமுடியும் என்பதற்கில்லை. தற்போது தென்கிழக்கு ஒக்லஹோமாவில் அடாவைச் சுற்றிய பகுதிகளில் வாழ்ந்து வரும் சிக்காசோ பழங்குடியினர் இம் மொழியைப் பேசுகின்றனர்.  

## ஒலிகள்

### மெய்யொலிகள்
சிக்காசோ மொழியில் 16 மெய்யொலிகள் உள்ளன. கீழுள்ள அட்டவணையில் மெய்யொலிகள் ஒலியெழுத்தாக எழுதப்பட்டுள்ளன. ஒலியெழுத்து, அனைத்துலக ஒலியியல் எழுத்து முறையிலிருந்து வேறுபடும்போது, ஒவ்வொரு மெய்யொலியினதும் ஒலியியல் குறிகள் அனைத்துலக ஒலியியல் எழுத்துக்களிலும் தரப்பட்டுள்ளன.  

| &nbsp; | இதழொலி | நுனியண்ணம் | பின்-நுனி-
யண்ணம் | மெல்லண்ணம் | குரல்வளை-
யொலி |
| --- | --- | --- | --- | --- | --- |

- இதழ் மெல்லண்ணம் ஆகும்.
- ஒலிப்பற்ற வெடிப்பொலிகள் என்பன மூச்சுடை ஒலிகள் ஆகின்றன, சிறப்பாகச் சொற்களின் தொடக்கத்தில்.
# திபெத்திய மக்கள்



**திபெத்திய மக்கள்** (*Tibetan people*) திபெத்தை இயலிடமாகக் கொண்ட மக்களையும் மேற்கில் நடுவண் ஆசியாவிலிருந்து மியான்மார், சீனா வரையில் பரந்து வாழும் மக்களையும் குறிக்கும்.  

திபெத்திய மக்களின் எண்ணிக்கை 1959 ஆம் ஆண்டில் இருந்து 6,330,567 முதல் 5.4 மில்லியன் வரையில் குறைந்துள்ளதாக நாடு கடந்த நிலையில் உள்ள திபெத்திய அரசு தெரிவித்துள்ளது . ஆனாலும் மக்கள் சீனக் குடியரசு திபெத்தியர்களின் எண்ணிக்கை 2.7 மில்லியனில் இருந்து 5.4 மில்லியன் வரை அதிகரித்துள்ளதாகத் தெரிவித்துள்ளது . திபெத்துக்கு வெளியே இந்தியாவில் 125,000 பேரும், நேபாளத்தில் 60,000 பேரும், பூட்டானில் 4,000 பேரும் வாழ்வதாகத் தெரிவிக்கப்படுகிறது. 1950 இல் மக்கள் விடுதலை இராணுவம் திபெத்தில் நுழைந்தது முதல் கிட்டத்தட்ட 1,200,000 திபெத்தியர்கள் கொல்லப்பட்டதாக திபெத்துக்கு வெளியே வாழும் திபெத்தியர்கள் தெரிவிக்கிறார்கள்
# கமலினி முகர்ஜி


**கமலினி முகர்ஜி** (பிறப்பு: மார்ச் 4, 1980) இந்தியத் திரைப்பட நடிகை ஆவார். கொல்கத்தாவில் பிறந்து வளர்ந்தவர். ஆங்கிலத்தில் பட்டப்படிப்பு முடித்திருக்கிறார். ஃபிர் மிலேங்கே இவர் நடித்த முதல் திரைப்படமாகும். ஆனந்த், கோதாவரி, வேட்டையாடு விளையாடு ஆகியவை இவர் நடித்த வெற்றிப்படங்களில் சில.
# விக்கிப்பீடியா:முதற்பக்கக் கட்டுரைகள்/மார்ச் 24, 2008



கணிதத்தில், **கணம்** அல்லது **தொடை** என்பது பல்வேறு பொருள்களின் திரட்டு அல்லது தொகை ஆகும். இது மிகவும் எளிய கருத்தாகத் தோன்றினாலும், கணிதத்தின் ஓர் ஆழம் உடைய அடிப்படைக் கருத்துருக்களில் ஒன்றாக இது விளங்குகிறது. **கணம்** அல்லது **தொடை** என்பதில் உள்ள பொருட்களை *உறுப்புகள்* என்பர். எடுத்துக்காட்டாக 4, 7, 9 ஆகிய எண்களை ஒரு தொகுதியாகக் கொண்டு அதனை C என்னும் பெயர் கொண்ட ஒரு கணமாகக் கொண்டால், C யின் உறுப்புகள் 4, 7, 9 என்பன ஆகும். ஒரு கணத்தின் உறுப்புகளை நெளிந்த அடைப்புக் குறிகளுக்கு இடையே குறிப்பது வழக்கம். எடுத்துக்காட்டாக C என்னும் கணத்தை C = {4, 7, 9} என்று குறிப்பர். கணத்தில் அளவிடக்கூடிய எண்ணிக்கையுடைய உறுப்புகள் இருப்பவையும் உண்டு, அளவிட இயலா எண்ணிக்கை உடைய உறுப்புகள் கொண்ட கணங்களும் உண்டு. ஒல்லத்தக்க (இயலக்கூடிய) கணங்களின் அமைப்புகளையும் தொடர்புகளையும் பற்றிய கோட்பாடுகளுக்கு கணக் கோட்பாடு என்று பெயர். இத்துறை மிகவும் வளமையானது.  

---

**பறவைகள்**, இருகால்கள் உள்ள, தன் உடல்வெப்பம் காக்கும், முதுகெலும்புள்ள (முள்ளந்தண்டுள்ள) **புள்** என்றும் **குரீஇ** என்றும் சிறப்பித்துக் கூறும் வகையைச் சேர்ந்த, முட்டையிடும் விலங்குகள் ஆகும். முன்னங்கால்கள் அல்லது கைகள் போல் முன் உறுப்புகளாய் இறகுகளால் ஆன சிறகுகள் இருத்தலும், பறப்பதற்குத் துணையாக காற்றறைகள் கொண்ட இலேசான, பொள் எலும்புகள் கொண்டிருப்பதும் பறவைகளின் தனிச் சிறப்பியல்புகள் ஆகும். உலகில் அண்ணளவாக 9000 பறவையினங்கள் உள்ளன என்று பறவையியல் அறிஞர்கள் கணித்து குறிப்புகள் எழுதியுள்ளார்கள்.
# 1871



**1871** (**MDCCCLXXI**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு ஆண்டு ஆகும்.  

## நிகழ்வுகள்
- ஜனவரி 2 - முதலாம் அமேடியஸ் ஸ்பெயின் மன்னனாக முடி சூடினான்.
- ஜனவரி 18 - வடக்கு ஜெர்மனி கூட்டமைப்பு மற்றும் தெற்கு ஜெர்மன் மாநிலங்கள் ஆகியன ஜெர்மன் பேரரசு என்ற பெயரில் இணைந்தன.
- மார்ச் 26 - இலங்கையில் முதலாவது மக்கள் தொகைக் கணக்கெடுப்பு இடம்பெற்றது. 2,405,287 பேர் பதிவாகினர். அதன்படி வட மாகாணத்தில் 96 விழுக்காட்டினர் தமிழர்களாக இருந்தனர். கிழக்கில் 61% தமிழர்கள் வாழ்ந்தனர்.
- மே 10 - பிரான்சுக்கும் புரூசியாவுக்கும் இடையில் இடையிலான போர் பிரான்ஸ் சரணடைந்ததுடன் முடிவுக்கு வந்தது.
- ஆகத்து - மன்னார் அரச பாடசாலை கத்தோலிக்க மிசனினால் பொறுப்பேற்கப்பட்டது.
- அக்டோபர் 8 - சிகாகோ பெருந்தீ: சிக்காகோவில் இடம்பெற்ற பெரும் தீயில் 100,000 பேர் வீடுகளை இழந்தனர். விஸ்கொன்சின் மாநிலத்தில் இடம்பெற்ற தீயில் 2,500 பேர் வரையில் கொல்லப்பட்டனர்.
- நவம்பர் 10 - காணாமல் போனதாகக் கருதப்பட்ட ஸ்கொட்லாந்தின் நாடுகாண் பயணியும் மிஷனரியுமான டேவிட் லிவிங்ஸ்டனைத் தான்சானியாவில் தாம் கண்டதாக நாடுகாண் பயணியும் ஊடகவியலாளருமான ஹென்றி மோர்ட்டன் ஸ்டான்லி அறிவித்தார்.
- டிசம்பர் 12 - யாழ்ப்பாணத்தில் முழுமையான சூரிய கிரகணம் அவதானிக்கப்பட்டது. இங்கிலாந்தின் வானியலாளர் நோர்மன் லொக்கியர் தலைமையில் ஒரு அறிவியலாளர் குழு இதனைப் பார்வையிடுவதற்கு யாழ்ப்பாணம் வந்தது.
- டிசம்பர் 19 - யாழ்ப்பாணத்தில் முதல் தடவையாக கத்தோலிக்க மதகுருப் பதவிகள் (*ordination*) வழங்கப்பட்டன.

## தேதி அறியப்படாதவை
- பிரித்தானியாவில் தொழிற் சங்கங்கள் சட்டபூர்வமாக்கப்பட்டன.
- யாழ்ப்பாணத்தில் *த ஜஃப்னா நியூஸ்* என்ற பத்திரிகை வெளியிடப்பட்டது.

## பிறப்புகள்
- பெப்ரவரி 2 - பா. வே. மாணிக்க நாயக்கர், அறிவியல் தமிழ் வளர்த்த தமிழிஞர் (இ. 1931)
- மார்ச் 5 - ரோசா லக்சம்பேர்க், மார்க்சிய மெய்யியலாளர் (இ. 1919)
- ஆகத்து 19 - ஓர்வில் ரைட், எஞ்சின் உந்தும் ஊர்தியில் பறந்து சாதனை படைத்தவர் (இ. 1948)
- ஆகத்து 30 - எர்ணஸ்ட் ரதர்ஃவோர்டு, நியூசிலாந்து அணு இயற்பியல் அறிஞர் (இ. 1937)

## இறப்புகள்
- அக்டோபர் 18 - சாள்ஸ் பாபேஜ், பிரித்தானிய கணிதவியலாளர் (பி. 1791)

## 1871 நாட்காட்டி
# விக்கிப்பீடியா:தானியங்கிப் பயன்பாட்டுக் கொள்கை

தமிழ் விக்கிப்பீடியாவில் தானியங்கிப் பயன்பாடுகள் கூடி வருவதை ஒட்டிய சில வழிகாட்டுதல்கள், பரிந்துரைகள். ஒரு முறை தானியங்கி அணுக்கம் கொடுத்த பிறகு, அத்தானியங்கியின் வழமையான பணிகள், புதிய தானியங்கித் தொகுப்புகளைப் பற்றி அறவே மறந்து விடுகிறோம் என்பதால் தானியங்கிகள் இயக்கம், அவற்றுக்கான ஒப்பம் ஆகியவற்றில் கூடுதல் கவனம் அவசியம்.  

- தானியங்கித் தொகுப்புகள் அதற்கென உள்ள தனி தானியங்கிப் பயனர் கணக்கில் இருந்தே செய்யப்பட வேண்டும். இது தானியக்கத் தொகுப்புகள் தளத்தில் நிகழ்வதைப் பிற பயனர்கள் அறிய உதவும். வழமையான பயனர் பெயர் கணக்குகளில் இருந்து தானியக்கப் பணிகளைப் பிறர் எதிர்ப்பார்ப்பதில்லை என்பதால், அக்கணக்குகளில் இருந்து மேற்கொள்ளப்படும் தொகுப்புகளைக் கண்காணிக்க இயலாமல் போய் விடுகிறது. புள்ளிவிவரக் கணக்குகளிலும் தானியக்கத் தொகுப்புகள் ஒரு பயனரின் தொகுப்புகளைக் கூட்டிக் காட்டுவதைத் தவிர்க்க உதவும். பயனர் பெயருக்கு அடுத்து BOT என்ற பின்னொட்டு இட்டு தனிக்கணக்கு தொடங்கப்படுவது நன்று. எடுத்துக்காட்டுக்கு user:sundar ஏவும் user:sundarBot. தானியக்கத் தொகுப்புகளில் AWB தொகுப்புகள், தனியே நிரல் எழுதிச் செய்யப்படும் தொகுப்புகள் அனைத்தும் அடங்கும்.

- BOT பயனர் பக்கத்தில் யாரால் ஏவப்படுகிறது, என்னென்ன பணிகளைச் செய்கிறது என்பது விவரிக்கப்பட்டிருக்க வேண்டும்.

- இவ்வாறு BOT பயனர் கணக்கு உருவாக்கப்பட்ட பிறகு, அதைக் கொண்டு சில சோதனை ஓட்டங்கள் செய்த பிறகு, பக்கத்தில் அனுமதி கோர வேண்டும்.

- BOT அனுமதி பெற்ற பிறகு முன்னர் குறிப்பிடப்படாத ஏதேனும் புதிய பணிக்கு அத்தானியங்கியைப் பயன்படுத்தும் முன் Wikipedia பேச்சு:தானியங்கி அனுமதி, அத்தானியங்கியின் பேச்சுப் பக்கம், ஆலமரத்தடி ஆகியவற்றில் முறையான அறிவிப்புகளை இடவும். குறிப்பாக, பல பயனர்கள்-பல நூறு பக்கங்கள் தொடர்புடைய பெரும் அளவிலான புதிய உள்ளடக்க உருவாக்கம் / நீக்கம், தொடர் அறிவிப்புகள் போன்ற பணிகளைச் செய்யும் தானியங்கிகளுக்கு இவை முக்கியம்.

- நீக்கல் பணிகளுக்கு தானியங்கிகளைப் பயன்படுத்துவது பரிந்துரைக்கத்தக்கது அல்ல. ஆக்க உருவாக்கம் மனித முறையில் நடப்பதால் அவற்றின் தரம், உள்ளடக்கம், தேவை ஆகியவற்றையும் மனித முறையில் சரி பார்த்து நீக்குவதே பொருத்தமாக இருக்கும். பெரும் அளவிலான பக்கங்களை இப்படி நீக்க வேண்டி வந்தால் இப்பக்கங்களில் தகுந்த வார்ப்புரு / பகுப்பு இட்டு அடையாளப்படுத்தி பிறர் உறுதி பார்க்க தகுந்த கால இடைவெளி தந்தே நீக்க வேண்டும். விக்கிப்பீடியாவை துப்புரவாக வைத்திருப்பது எவ்வளவு முக்கியமோ அதை விடப் பல மடங்கு முக்கியத்துவம் வாய்ந்தது - தவறுதலாக சரியான ஆக்கங்களை நீக்கி விடுவது.

- ஆங்கில விக்கியில் ஒரு குறிப்பிட்ட பணிக்கு தானியங்கிகள் பயன்படுத்தப்படுகின்றன என்ற காரணத்துக்காக, தமிழ் விக்கியிலும் தகுந்த முன்னறிவிப்பின்றி அவற்றைப் பயன்படுத்துதல் ஆகாது.

- பிற விக்கி திட்டங்களில் இருந்து ஏவி விடப்படும் தானியங்கிகள் அழித்தல், மாற்றுதல் வேலைகளைச் செய்கிறது எனில் அவற்றுக்கு தானியங்கி ஒப்பம் வழங்குவதில் அதிகாரிகள் கூடுதல் கவனம், முன்னெச்சரிக்கை செலுத்த வேண்டும். விக்கியிடை இணைப்புகளைச் சேர்க்கும் தானியங்கிகளுக்கு மட்டும் இளக்க அணுகுமுறை கொள்ளலாம்.
# பொதக்குடி


**பொதக்குடி** (*Podakkudi*) தமிழகத்திலுள்ள திருவாரூர் மாவட்டத்தைச் சேர்ந்த ஒரு கிராமம் ஆகும். திருவாரூரிலிருந்து 20 கி.மீ. தொலைவில் இது அமைந்துள்ளது. இவ்வூரின் இரு ஓரத்திலும் வெண்ணாறு மற்றும் வெள்ளாறு பாய்ந்தோடுகிறது. இது, இப்பகுதி மக்கள் வேளாண்மை செய்வதற்கு பெரிதும் உதவுகிறது. இக்கிராமத்திற்கு அருகே கூத்தாநல்லூர் எனும் நகரம் அமையப்பெற்றிருக்கிறது.  

இவ்வூரில் கடந்த நூறாண்டுகளுக்கும் மேலாக, *அந்நூருல் முஹம்மதிய்யு* எனும் பெயரில் அரபிக் கல்லூரி ஒன்று இயங்கி வருகின்றது; இங்கு இசுலாமிய (ஷரீஅத்) சட்டம் குறித்தும், இசுலாமிய மார்க்கம் குறித்தும் மாணவர்களுக்குப் பயிற்றுவிக்கப்படுகிறது. இக்கல்லூரியில் வெளியூர்களிலிருந்து மட்டுமல்லாமல், வெளி மாநிலங்களிலிருந்தும், இலங்கையிலிருந்தும் மாணவர்கள் இங்கு வந்து, ஏழாண்டுகள்வரை தங்கியிருந்து கல்வி பயின்று, பட்டயம் (ஸனது) பெற்றுச் செல்கின்றனர்.  

## கல்வி நிறுவனங்கள்

### அரசு கல்வி கலாசாலைகள்

- அரசு ஆண்கள் மேல்நிலைப் பள்ளி (நூரியாஹ் தெரு, பொதக்குடி)
- அரசு பெண்கள் மேல்நிலைப் பள்ளி (முஹம்மது அலீ தெரு, அகர பொதக்குடி)
- அரசு ஆண்கள் நடுநிலைப் பள்ளி (காந்தி தெரு, பொதக்குடி)
- அரசு இருபாலர் மழலையர் பள்ளி (பிரதான சாலை, பொதக்குடி)
- அரசு இருபாலர் தொடக்கப் பள்ளி (முஹம்மது அலீ தெரு, அகர பொதக்குடி)

### தனியார் கல்வி நிறுவனங்கள்

- எ.என்.எ. மெட்ரிகுலேஷன் பள்ளி (காயிதே மில்லத் தெரு, அகர பொதக்குடி)
- இந்தோ-பிரிட்டீஷ் மெட்ரிகுலேஷன் பள்ளி (பிரதான சாலை, பொதக்குடி)
- நவபாரத் மழலையர் பள்ளி (ஹாஜியார் தெரு, பொதக்குடி)
- வி.ஆர்.என். மயிலாம்பாள் நினைவு மழலையர் பள்ளி (ஷௌகத் அலீ தெரு, பொதக்குடி)

## கடந்தகால நிகழ்வுகள் ஓர் பார்வை

புதுமனைவாழ் பொதுமக்களின் வசதிக்காக, மா பங்கு கமிட்டியின் செலவில் முஹம்மதியாஹ் தெருவிற்கும், ஷௌகத் அலீ தெருவிற்குமிடையே புதியதாக ஒரு பள்ளிவாசலை நிர்மாணித்து, ஜன்னத்துல் ஃபிர்தௌஸ் எனும் பெயரிட்டு 30.09.2010 அன்று திறந்து வைக்கப்பட்டது.  

இவ்வூர் பொதுமக்கள் அனைவராலும் மிகவும் ஆவலுடன் எதிர்பார்க்கப்பட்ட மன்னார்குடி TO பொதக்குடி பேருந்து (B.S. மணியம் டிரான்ஸ்போர்ட்) மேற்படி வழித்தடத்தில் 17.4.1972 முதல் இயங்கத்துவங்கியது.  

பொதக்குடி அரசு மருத்துவமனை 31.12.1967 ஞாயிற்றுக்கிழமை தமிழக சுகாதார அமைச்சர் S.J. ஸாதிக் பாட்ஷாவால் திறந்து வைக்கப்பட்டது.  

பொதக்குடி உயர்நிலைப்பள்ளி 14.7.1962 சனிக்கிழமை மாநில கல்வி மற்றும் நிதி அமைச்சர் எம். பக்தவத்சலத்தால் திறந்து வைக்கப்பட்டது.  

இவ்வூரின் அரபுக்கல்லூரியுடன் இணைந்திருக்கும் மேலப்பள்ளிவாசலின் பழைய கட்டிடம் 10.7.1914 வெள்ளிக்கிழமை அன்று திறந்து வைக்கப்பட்டது. (கடந்த 1999ஆம் ஆண்டு இப்பள்ளிவாசலை இடித்துவிட்டு, மீண்டும் புதிய பிரம்மாண்டமான பள்ளிவாசல் ஒன்றை கட்டி 2001ஆம் ஆண்டு திறக்கப்பட்டது.)  

## ஆதார நூல்கள்
1. திருவாரூர் மாவட்ட ஊர்ப் பெயர்கள்
1. இஸ்லாமிய கலைகளஞ்சியம்
# பொதி (லினக்சு)

குனு / லினக்ஸ் இயக்கு தளங்களில், மென்பொருட்களை எளிதில் நிறுவிடும் பொருட்டு, முன்னரே முறையாக தொகுத்து தருவது வழமை. நிறுவத் தயாரான நிலையிற் கிடைக்கும் இத்தகைய மென்பொருள் வடிவங்களை, **பொதிகள்** என அழைக்கப் படுகின்றன. .deb விகுதியுடைய கோப்புகள் டெபியன் வழி வந்த இயங்கு தளங்களிலும் .rpm விகுதியுடைய கோப்புகள் ரெட்ஹாட் வழி வந்த இயங்கு தளங்களிலும் பொதிகளாகப் பயன்படுத்தப் படுகின்றன.  

பொதிகளை நிர்வகிக்கும் பொருட்டு சினாப்டிக், அடெப்ட் போன்ற பயன்பாடுகள் பயன்படுத்தப் படுகின்றன. இத்தகைய பயன்பாடுகளுக்கு, பொதி மேலாண்மைக் கட்டகம் (Package management system) என்று பெயர்.  

## இவற்றையும் காணவும்
- பொதி வடிவம்
- பொதி மேலாண்மைக் கட்டகம்
# வார்ப்புரு:PD-enuser


<div id="imageLicense">  
<div id="imageLicenseIcon"></div>  
<div id="imageLicenseText">  
இப்படத்தை ஆக்கிய பயனர் } இப்படத்தினைப் பொது உரிமைப் பரப்பில் (public domain) இட்டுள்ளார். இது உலக முழுமைக்கும் பொருந்தும்.  

ஒருவேளை, இது சட்டப்படி இயலாதெனில்  

இதனை ஆக்கியோர் எவருக்கும் இந்த ஆக்கத்தை, எப்பயனுக்கும், சட்டப்படி ஏதும் கட்டுப்பாடுகள் வேண்டியிருப்பின் அல்லாது, விக்கிப்பீடியாவின் விலக்குகளுக்கு உட்பட்டு , மற்றபடி எந்த கட்டுப்பாடும் இல்லாமல் பயன்படுத்தவும் உரிமை அளித்துள்ளார்.  
</div></div><includeonly></includeonly><noinclude>  

vi:Tiêu bản:PD-user  
</noinclude>
# மசுகெலியா



**மஸ்கெலியா** இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரம் ஆகும். மஸ்கெலியா என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான நுவரெலியா நகரத்தில் இருந்து தெற்குத் திசையில் அமைந்துள்ளது. இங்கே அமைந்திருந்த பழைய நகரம் காசல்றி நீர்த்தேக்கத்தை அமைத்த போது மூழ்கிவிட்டமையால் புதிய நகரம் அதற்கு அருகிலேயே உயரமான இடத்தில் அமைக்கப்பட்டுள்ளது. இன்று ஒவ்வொரு வருடமும் கோடைக்காலங்களில் பழைய மஸ்கெலியா நகரை காணக்கூடியதாகயிருக்கின்றது. இங்கு கோயில், முஸ்லிம் பள்ளிவாயல், பெளத்தகோயில் எனைய கட்டிடங்களையும் காணமுடியும்  

## புவியியலும் காலநிலையும்

மஸ்கெலியா, மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் ஏறத்தாழ 1205 மீட்டர் உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்குப் பருவப் பெயர்ச்சி மழை மூலம் கிடைக்கிறது. 3750-5000 மி.மீ. ஆண்டு சராசரி மழைவீழ்ச்சியை பெறுகின்றது.  

## கைத்தொழில்

இங்கு தேயிலைப் பயிர்ச் செய்கை முக்கிய இடத்தை வகிக்கிறது. இரத்தினக்கல் அகழ்வும் அண்மைக்காலங்களில் வளர்ந்து வருகிறது.  

## போக்குவரத்து
மஸ்கெலியா நகரை கினிகத்தனை நகரிலிருந்து நோட்ட்ன் பிரிஜ் வழியாக அடையலாம். மாற்றாக அட்டன் நகரிலிருந்து நோர்வுட் வழியாகவும் அடைய முடியும். நகரை அண்டி காசல்றி நீர்தேக்கம் அமைந்துள்ளபடியால் அப்பகுதியைச் சாராதவர்கள் நகரை அடைவதில் பாதுகாப்புக் கெடுபிடிகள் இருக்கலாம். இங்கிருந்து நல்லத்தண்ணி, அப்கொட் குடியிருப்புகளை அடைவதற்கான பெருந்தெருக்களும் காணப்படுகின்றன.  

மஸ்கெலியா ஹட்டன் நகரில் இருந்து 20 கிலோமீட்டரைக்கொண்டதாகும்
# வானியல் தலைப்புகளின் பட்டியல்



## இயல்கள்
- அண்டவியல்
- விண்வெளி அறிவியல்
- வானியல்
- வான் உயிரியல்

## அண்டம்
- பல்லண்டம்,- :en:Multiverse
- அண்டம் - :en:Universe
- பால்வெளிப் படலம்
- மீப்பால்வெளிக் கொத்து
- பால்வெளிக் குழுக்களும் கொத்துகளும்
- பால்வெளி (விண்மீன்பேரடை) - :en:Galaxy
- பால்வழி
- விண்மீன் (நாள்மீன்)
- வெளி
- அண்ட அமைப்பு
- கருந்துளை (கருங்குழி)
- கரும் பொருள்
- கருப்பு ஆற்றல்
- மீ விண்மீன் வெடிப்பு
- பெருவெடிப்பு
- செம்பெயர்ச்சி
- அண்டப் பின்னணிக் கதிர்வீச்சு

## சூரியக் குடும்பம்
- சூரியன்
- புதன் (கோள்)
- வெள்ளி (கோள்)
- பூமி
- செவ்வாய் (கோள்)
- வியாழன் (கோள்)
- சனி (கோள்)
- யுரேனசு
- நெப்டியூன்

### சூரிய குடும்பத்தில் உள்ள குறுங்கோள்கள்
- ஏரிசு
- புளூட்டோ
- செரெசு

### சூரிய குடும்பத்தில் உள்ள துணைக் கோள்கள்
- நிலா
- கனிமிடு
- போபொசு

## வான் பொருட்கள்
- விண்மீன்
- வால்வெள்ளி, வால் நட்சத்திரம் - Comet,
- விண்கல், எரி நட்சத்திரம் - Meteors, எரிகற்கள்
- பொறி நட்சத்திரம் - Shooting stars

## இதர தலைப்புகள்
- துருவ ஒளி - Aurora (astronomy)
- துருவ நட்சத்திரம் - Pole star
- துணைக்கோள்
- கிரகணம்
- அமாவாசை
- பௌர்ணமி
- இடி
- மின்னல்
# பெலிவுல்லோயா



**பெலிவுல்லோயா** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு நகரம் ஆகும். பெலிவுல்லோயா என்பது இப்பகுதியினூடாக பாயும் பெலிவுல் ஆற்றின் சிங்கள மொழிப் பெயரிலிருந்து தோன்றியப் பெயராகும். இது மாவட்ட தலைநகரான இரத்தினபுரி நகரத்தில் இருந்து மேற்குத் திசையில் அமைந்துள்ளது. இந்நகரம் சுற்றுலாப் பயணிகளில் கவனத்தைப் பெற்ற இடங்களில் ஒன்றாகும். ஓட்டன் சமவெளியின் உலக முடிவு என அழைக்கப்படும் 1000 அடி செங்குத்துச் சாய்வின் கீழ்ப் பகுதியில் இந்நகரம் அமைந்துள்ளது.  

## புவியியலும் காலநிலையும்

பெலிவுல்லோயா மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 736 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி வடகிழக்கு பருவப் பெயர்ச்சி மழை மூலம் கிடைக்கிறது. 1900-2000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்

இது சிங்களவர்களை பெரும்பான்மையாக கொண்ட ஒரு நகரம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.  

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், தோட்டங்களும் காணப்படுகிறது. இரத்தினக்கல் அகழ்வுகளும் நடபெற்று வருகின்றன.  

## உசாத்துணைகள்

- புவியியல் இயல்புகள்-பெலிவுல்லோயா
# செந்தில் ராமமூர்த்தி



**செந்தில் ராமமூர்த்தி** (பிறப்பு மே 17, 1974) ஒரு அமெரிக்கா நடிகர் ஆவார். சிக்காகோவில் தமிழ் தாய், தந்தையருக்குப் பிறந்த செந்தில் ராமமூர்த்தி சான் அன்டோனியோவில் வளர்ந்தார். அமெரிக்கத் தொலைக்காட்சியில் "ஹீரோஸ்" என்ற தொடரில் ஒரு மரபியல் அறிவியலாளராக நடித்துப் புகழ் அடைந்தார்.  

## தனிப்பட்ட வாழ்க்கை
அமெரிக்காவின் சிக்காகோ நகரில் இந்திய பெற்றோரிற்குப் பிறந்தார் செந்தில் ராமமூர்த்தி. இவரது தந்தையார் ஒரு கன்னட இனத்தவர் என்பதும் தாயார் தமிழ் இனத்தவர் என்பதையும் குறிப்பிடவேண்டும். செந்திலின் பெற்றோர்கள் வைத்தியர்களாக இருந்ததுடன் பெங்களூரில் இருந்து அமெரிக்காவிற்குக் குடிபெயர்ந்தார்கள். இவரிற்கு ஒரு சகோதரி உள்ளமையுடன் அந்த சகோதரியும் ஒரு வைத்தியராக பணிபுரிகின்றார். 1991 கீ நோட் பாடசாலையில் பட்டம் பெற்றார் செந்தில். ஒல்கா எனும் நடிகையை திருமணம் செய்த செந்திலுக்கு இரண்டு குழந்தைகள் இருக்கின்றனர்.  

டப்ஸ் பல்கலைக்கழகத்தில் இணைந்து மருத்துவத் துறையில் தனது வாழ்க்கையை ஆரம்பித்தாலும் இடையில் நடிப்புத் துறையில் ஆர்வம் கொண்டு நடிப்புத்துறையில் கவனத்தைச் செலுத்தினார். 1999ம் ஆண்டு செந்தில் அவர்கள் வரலாறு துறையில் பட்டம் பெற்றார் என்பதையும் குறிப்பிட வேண்டும்.  

## தொழில்
ஆரம்பத்தில் நாடகத்துறையில் ஆர்வம் காட்டிய செந்தில் பிற்காலத்தில் ஹீரோஸ் எனும் தொலைக்காட்சித் தொடர் மூலம் உலகப் புகழ் பெற்றார். சென்னையைச் சேர்ந்த ஒரு மரபணு ஆராய்ச்சி செய்யும் ஒரு பேராசிரியராக இந்தப் பாத்திரத்தில் செந்தில் நடித்தார். ஆரம்பத்தில் இந்தப் பாத்திரம் 54 வயதான ஒருவருக்கே வடிவமைக்கப்பட்டிருந்தாலும் செந்திலின் திறமையைக் கண்டு இவரின் வயதிற்கு ஏற்றவாறு பாத்திரத்தை மாற்றியமைத்தனர் தயாரிப்பாளர்கள்.
# மங்கள் பாண்டே


**மங்கள் பாண்டே** (*Mangal Pandey*, இந்தி: मंगल पांडे, சூலை 19, 1827 – ஏப்ரல் 8, 1857) என்பவர் பிரித்தானியக் கிழக்கிந்தியக் கம்பனியின் வங்காளத்தின் 34வது ரெஜிமெண்ட்டில் ஒரு படை வீரராக இருந்தவர். இந்தியாவின் விடுதலைப் போராட்ட வீரர்களில் ஒருவராகக் கருதப்படுகிறார். கிழக்கிந்தியக் கம்பனிக்கெதிராகக் கிளர்ச்சியில் ஈடுபட்டமைக்காக மரணதண்டனை விதிக்கப்பட்டுத் தூக்கிலிடப்பட்டார்.  

## வாழ்க்கைச் சுருக்கம்
பாண்டே உத்தரப் பிரதேசத்தில் நாக்வா என்ற கிராமத்தில் பிறந்தார். நாக்வா கிராம மக்கள் தங்கள் முன்னோராக மங்கல் பாண்டேயையே குறிப்பிடுவர். மிகவும் தீவிரமான இந்துவான பாண்டே 1849 இல் ஆங்கிலேயரின் பிரித்தானியக் கிழக்கிந்தியக் கம்பனியில் தனது 22வது வயதில் இணைந்தார். அக்கம்பனியின் 34வது பிரிவில் பணிபுரிந்தார். இப்பிரிவினரே அதன் பிரித்தானிய அலுவலர்களைத் தாக்கி சிப்பாய்க் கிளர்ச்சி, 1857 அல்லது இந்திய விடுதலைப் போரை ஆரம்பித்து வைத்தவர்கள்.  

## 1857 நிகழ்வு
கல்கத்தாவின் பரக்பூர் நகரில் மார்ச் 29, 1857 மாலையில் தனது பிரிவில் உள்ள பல சிப்பாய்கள் கிளர்ந்தெழுத்த நிலையில் உள்ளார்கள் என லெப்டினண்ட் போ (Baugh) என்பவன் அறிவித்தான். அத்துடன் அவர்களில் மங்கள் பாண்டே என்பவன் துப்பாக்கியுடன் மற்றைய சிப்பாய்களை கிளர்ச்சிக்கு வருமாறு அழைத்துக் கொண்டிருந்ததாகவும் முதலில் காணும் வெள்ளைக்காரரை சுட்டு விடுவதாகவும் பயமுறுத்திக் கொண்டிருப்பதாகவும் அறிவித்தான். போ உடனேயே தனது குதிரையில் ஏறி வாளையும் உருவிக்கொண்டு சிப்பாய்களை நோக்கிச் சென்றார். குதிரைச் சத்தத்தைக் கேட்ட பாண்டே அங்கிருந்த பீரங்கியின் பின்னால் மறைந்து கொண்டு போவை நோக்கிச் சுட்டார். எனினும் அது குறி தவறி குதிரையைத் தாக்கியது. போ பாண்டேயை நோக்கிச் சுட ஆரம்பித்தான். பாண்டே தனது வாளை உருவி போவைத் தாக்கிக் காயப்படுத்தினான். அதன் பின்னரே ஷேக் பால்ட்டு என்ற வேறொரு சிப்பாய் பாண்டேயை மேலும் தாக்காதாவாறு தடுத்து நிறுத்தினான்  

## நினைவுகள்
இந்திய அரசு மங்கள் பாண்டே நினைவாக அக்டோபர் 5, 1984 இல் அஞ்சல் தலை ஒன்றையும் முதல்-நாள் உறையையும் வெளியிட்டது.
# ஜெய் சந்திரசேகர்



**ஜெயந்த் ஜம்புலிங்கம் சந்திரசேகர்** அல்லது **ஜெய் சந்திரசேகர்** (பிரப்பு ஏப்ரல் 9, 1968) "ப்ரோக்கென் லிசர்ட்" நகைச்சுவை குழுவில் ஒரு அமெரிக்கா நடிகரும் இயக்குநரும் ஆவார். தமிழ் தாய், தந்தையருக்குப் பிறந்த சந்திரசேகரின் மிக புகழ்பெற்ற திரைப்படங்கள் சூப்பர் ட்ரூப்பர்ஸ், த டியுக்ஸ் ஆஃப் ஹாசர்ட் ஆகும்.
# கிரிஸ் வெபர்



**மெய்ஸ் எட்வர்ட் கிரிஸ்தஃபர் வெபர் III** (*Mayce Edward Christopher Webber III*, பிறப்பு - மார்ச் 1, 1973) முன்னாள் அமெரிக்கக் கூடைப்பந்து ஆட்டக்காரர் ஆவார். 1993 என். பி. ஏ. தேர்தலில் முதலாம் தேர்ந்த வீரர் ஆவார். இவர் என். பி. ஏ.-இல் 1993 முதல் 2008 வரை கோல்டன் ஸ்டேட் வாரியர்ஸ், வாஷிங்டன் விசர்ட்ஸ், சேக்ரமெண்டோ கிங்ஸ், பிலடெல்பியா 76அர்ஸ், டிட்ராயிட் பிஸ்டன்ஸ் ஆகிய அணிகளில் விளையாடினார். என். பி. ஏ.-இல் சேரருத்துக்கு முன் இவர் இரண்டு ஆண்டு மிச்சிகன் பல்கலைக்கழகத்தில் புகழ்பெற்ற "ஃபாப் ஃபைவ்" (Fab Five) கூடைப்பந்து அணியில் விளையாடினார்.
# அசீஸ் அன்சாரி


**அசீஸ் அன்சாரி** (*Aziz Ansari*, பிறப்பு: பெப்ரவரி 23, 1983) ஒரு அமெரிக்கத் தமிழர் மற்றும் நகைச்சுவை நடிகர் ஆவார். எம் டிவியில் "யூமன் ஜையன்ட்" (Human Giant) என்ற நகைச்சுவை காட்சியில் நடித்திருக்கிறார்.  

என்பிசி (2009–2015) பூங்கா மற்றும் பொழுதுபோக்கு (*Parks and Recreation)* தொடர்களில் டோம் ஹாவர்போர்டு என்ற பாத்திரத்தில் நடித்தமைக்காக அறியப்படுகிறார். மேலும் 2015 இல் நெட்பிலிகஸ் (Netflix) இல் வந்த *Master of None* என்ற தொடரை உருவாக்கி மற்றும் அதில் நடித்தற்காக 2017 ஆம் ஆண்டிற்கான தொலைக்காட்சி இசை மற்றும் நகைச்சுவை பகுப்பில் - சிறந்த நடிகருக்கான தங்க பூமி விருதைப் பெற்றார். சிறந்த தொலைக்காட்சி நகைச்சுவை நடிகர் என்ற விருதைப் பெறும் முதல் ஆசிய அமெரிக்கர் என்ற பெருமையும், குளோடன் குளோப் விருதைப் பெற்ற முதல் தமிழ் மரபு வழி வந்த நடிகர் என்ற புகழையும் பெற்றார்.  

## ஆரம்ப வாழ்க்கை
அசீஸ் அன்சாரி கொலம்பியா, தெற்கு கரோலினாவில் பிறந்தார். இவர் தமிழ்நாடு,இந்தியாவை பூர்வீகமாக கொண்ட தமிழ் முஸ்லிம் குடும்பத்தில் இருந்து வந்தவர். இவரது பெற்றோர் தமிழ்நாட்டில் உள்ள திருநெல்வேலியில் பிறந்து வளர்ந்து பின் அமெரிக்காவிற்கு புலம் பெயர்ந்தனர். அசீஸ் அமெரிக்காவிலேயே பிறந்து வளர்ந்தவர். தெற்கு கரோலினா கவர்னர் கலை மற்றும் அறிவியல் பள்ளியில் படித்தார். பின் நியூயார்க் பல்கலைகழகத்தின் ஸ்டெர்ன் மேலாண்மை பள்ளியில் சேர்ந்து படித்து பட்டம் பெற்றார். இவரது தாய் பாத்திமா மருத்துவ அலுவலகத்தில் வேலை பார்க்கிறார் மற்றும் இவரது தந்தை செளகத் ஒரு குடல் சம்பந்தமான சிறப்பு மருத்துவர். இவரது தாய் மற்றும் தந்தை இருவரும் *Master of None* முதல் பாகம் மற்றும் இரண்டாம் பாகத்திலும் நடித்திருக்கிறார்கள்.
# மும்பை பரவர் சங்கம்

தமிழகத்தின் தென்‌கோடி கடற்கரை வாழ் பரதகுல மக்களின் நலனிற்கென மும்பையில் 2000ம் ஆண்டில் உருவாக்கப்பட்ட ஒரு நற்பணி அமைப்பு **மும்பை பரவர் சங்கம்** ஆகும். இச்சங்கத்தின் தற்போதை‌ய தலைவர் பிரபல தொழிலதிபர் திரு. அல்பர்ட் ராயன், செயலாளர் திரு. ராஜா வாயிஸ் மற்றும் பொருளாளர் திருமதி மெர்லின் ஃபர்ணான்டோ ஆகியோர் ஆவார்.  

மும்பை பரவர் சங்கத்தின் துணைத்தலைவர்களாக திரு. டோம்பிவிலி அந்தோனிசாமி, திரு. கார்மல் ஃபர்ணான்டோ ஆகியோரும் இணைச்‌செயலாளர்களாக திரு. புன்னை அந்தோனிசாமி, திரு. பென்னட் ஃபர்ணான்டோ ஆகியோர் பணியாற்றி வருகின்றனர்.  

மும்பை பரவர் சங்கத்திலிருந்து பரவர் குரல் என்ற தமிழ் மாத இதழ் 2000 ஆம் ஆண்டிலிருந்து ‌‌‌வெளி வந்து கொண்டிருக்கிறது. அதிக காலம் தொடர்ந்து வெளிவந்து கொண்டிருக்கும் குறிப்பிடத்தக்க ஒரு சமுதாய இதழ் பரவர் குரல். இதன் ஆசிரியர் மும்பையைச் சேர்ந்த பத்திரிகையாளர் திரு. ராஜா வாயிஸ் ஆவார். திருமதி மெர்லின் ஃபர்ணான்டோ, திரு. புன்னை அந்தோனிசாமி மற்றும் திரு. பென்னட் ஃபர்ணான்டோ ஆகி‌யோர் பரவர் குரல் ஆசிரியர் குழுவில் பணியாற்றுகின்றனர்.  

மும்பை பரவர் சங்கம் ஒவ்வொரு ஆண்டும் ஆகஸ்ட் 15ம் தேதி தனது ஆண்டு விழாவை மிகப்பெரிய அளவில் கொண்டாடி வருகிறது. மும்பை பரவர் சங்கத்தின் ஏற்புபெற்ற இணையதளம் ஒன்றும் இயங்கி வருகிறது.  

## வெளியிணைப்புகள்
மும்பை பரவர் சங்கத்தின் இணைய தளம்
# தமிழர் நாட்டுப்புறத் தெய்வங்கள்


தமிழர் மத்தியில் தோன்றிய கடவுள் வழிபாட்டு முறைகளில் முக்கியப்படுத்தப்படும் கடவுள்கள் **தமிழ்க் கடவுள்கள்** ஆகும். சிவ வழிபாடு போன்ற இன்றைய பெருந்தெய்வ வழிபாடுகள் தமிழர் மத்தியிலேயே தோன்றியதாக சில ஆய்வுகள் தெரிவிக்கின்றன. இருப்பினும் பெரும்பான்மையான தமிழ்க் கடவுள்கள் சிறுதெய்வ வழிபாடாகவே இருக்கின்றது.  

தொடக்கத்தில் சிறுதெய்வ வழிபாடாக இருந்தாலும் காலப்போக்கில் இந்து சமய நீரோட்டத்திலும், தொன்மத்திலும் கலந்துவிட்ட தமிழ்க் கடவுள்கள் பல இருக்கின்றன. இன்று தமிழ்க் கடவுள்கள் வழிபாட்டை இந்து சமய உட்பிரிவாகவே பலர் கருதுகின்றனர்.  

## தமிழ்க் கடவுள்கள்
- நடுகல் (கந்து)
- அங்காள பரமேசுவரி
- அப்பிச்சிமார்
- அரவான்
- அரியநாச்சி அம்மன்
- அலட்சுமி
- இசக்கி அம்மன்
- இடும்பன்
- இடை வீட்டு அய்யனார்
- ஊமைக்கருமியண்ணன்
- எட்டப்பன்
- ஐயனார்
- ஒண்டிக்கருப்பு
- கருப்பசாமி
- கருமாரியம்மன்
- காட்டேரி அம்மன்
- காடையூர் வெள்ளையம்மாள்
- காத்தவராய சாமி
- காளி
- குறுக்கிட்டான் கருப்பசுவாமி
- கொங்காயி அம்மன்
- சங்கிலிமாடன்
- சப்தகன்னியர்
- சிவன் (முக்கண் முதல்வன்)
- சுடலை மாடன்
- செல்லாண்டியம்மன்
- திருமால் (மாயோன்)
- திரௌபதியம்மன்
- துர்க்கை
- தூண்டிக்காரன்
- நல்லதங்காள்
- பச்சையம்மன்
- பத்திரகாளி
- பழையனூர் நீலி அம்மன்
- பளிச்சியம்மன்
- பாண்டி முனீஸ்வரர்
- பிடாரி அம்மன்
- பிலாவடி கருப்பு
- பெரியாச்சி
- பெரியாண்டவர்
- பொன்னர் சங்கர்
- பேச்சி
- மதுரை வீரன்
- மல்லாண்டார்
- மலட்டம்மா
- மாரியம்மன்
- முனியாண்டி
- முனீஸ்வரர்
- முருகன் (சேயோன்)
- மொட்ட முனிசுவரன்
- ராவுத்த குமாரசாமி
- ரேணுகாம்பாள்
- ரோதை முனி
- வடக்கு வாசல் செல்வி அம்மன்
- வண்ணார மாடன்
- வாழைத்தோட்டத்து ஐயன்
- வீரகாரன்
- வீரபத்திரர்
- வீரபாகு தேவர்
- வீரனார்
- வைரப்பெருமாள்